OzLabs/hebrew-wiki-articles huggingface dataset:
פטר הוכשורנר

פטר הוכשורנר (בסלובקית: Peter Hochschorner; נולד ב-7 בספטמבר 1979 בברטיסלאבה) הוא חותר קאנו סלובקי. הוכשורנר מתחרה במסלולי עקתלון במקצי זוגות, יחד עם אחיו התאום, פוול. השניים זכו שלוש פעמים בתואר האולימפי, חמש פעמים באליפות העולם ושש פעמים באליפות אירופה.

==הישגים ספורטיביים==
האחים הוכשורנר זכו בתואר הראשון שלהם עוד בטרם מלאו להם 20, באליפות אירופה שנערכה ברודניצה נאד לאבם שבצ'כיה ב-1998. שנתיים לאחר מכן שמרו על תארם באליפות אירופה שנערכה במצאנה שבאיטליה. באותה שנה זכו לראשונה גם בתואר האולימפי, באולימפיאדת סידני (2000).

באליפות אירופה שנערכה בעיר הולדתם, ברטיסלאבה, ב-2002 זכו האחים בתואר האירופי בפעם השלישית ברציפות. בנוסף, הוכתרו לראשונה גם כאלופי העולם, באליפות העולם שנערכה בבור-סן-מוריס. בשנת 2003 איבדו את תוארם זה, והסתפקו במדליית הארד באליפות העולם שנערכה באאוגסבורג. באליפות אירופה שנערכה ב-2004 בסקופיה איבדו גם את תואר אלופי אירופה. עם זאת, הגנו על התואר האולימפי, וניצחו באולימפיאדת אתונה (2004), בפעם השנייה ברציפות.

בשנת 2006 זכו האחים הוכשורנר במדליית הכסף באליפות אירופה בל'ארז'נטייר-לה-בסה ובמדליית הארד באליפות העולם שנערכה בפראג. ב-2007 זכו במדליית הארד באליפות אירופה שנערכה בליפטובסקי מיקולאש שבסלובקיה, ולאחר ארבע שנים השיבו לעצמם את תואר אלופי העולם, באליפות העולם שנערכה בפוז דו איגואסו. בשנת 2008 החזירו לעצמם גם את תואר אלופי אירופה, אחרי שש שנים, באליפות שנערכה בקרקוב, וגם זכו בפעם השלישית ברציפות בטורניר האולימפי, באולימפיאדת בייג'ינג (2008). בכך, היו לחותרים הראשונים בהיסטוריה שרושמים הישג כזה.

בשנת 2009 זכו שוב בשני התארים החשובים, כשניצחו באליפות העולם שנערכה בלה סאו ד'אורז'יי ובאליפות אירופה שנערכה בנוטינגהאם. באליפות אירופה שנערכה ב-2010 בברטיסלאבה, איבדו האחים הוכשורנר את תארם מול הקהל הביתי, אך שבו וזכו באליפות העולם שנערכה בליובליאנה, בפעם השלישית ברציפות. באליפות העולם שנערכה בברטיסלאבה ב-2011 רשמו הישג חסר תקדים, כשניצחו בפעם הרביעית ברציפות. באותה שנה השיבו לעצמם גם את התואר האירופי, באליפות שנערכה בלה סאו ד'אורז'יי. ב-2012 איבדו את תוארם זה, וזכו במדליית הכסף באליפות אירופה שנערכה באאוגסבורג.

באולימפיאדת לונדון (2012) איבדו האחים הוכשורנר גם את התואר האולימפי, לאחר 3 זכיות רצופות, והסתפקו במדליית ארד.

בנוסף לזכיותיהם במקצי הזוגות, היו האחים הוכשורנר שותפים למספר הישגים של נבחרת סלובקיה בתחרויות זוגות קבוצתיות. באליפויות העולם זכו במדליית זהב אחת (לה סאו ד'אורז'יי 2009), שתי מדליות כסף (לה סאו ד'אורז'יי 1999 וברטיסלאבה 2011) ושתי מדליות ארד (פראג 2006 ופוז דו איגואסו 2007). באליפויות אירופה זכו בשתי מדליות זהב (ברטיסלאבה 2002 וליובליאנה 2005), מדליית כסף אחת (רודניצה נאד לאבם 1998) ושתי מדליות ארד (קרקוב 2008 ולה סאו ד'אורז'יי 2011).

==קישורים חיצוניים==

קטגוריה:חותרי קאנו
קטגוריה:ספורטאים סלובקים
קטגוריה:אלופים אולימפיים: קאנו/קיאק
קטגוריה:חותרי קאנו/קיאק באולימפיאדת בייג'ינג (2008)
קטגוריה:חותרי קאנו/קיאק באולימפיאדת סידני (2000)
קטגוריה:חותרי קאנו/קיאק באולימפיאדת אתונה (2004)
קטגוריה:חותרי קאנו/קיאק באולימפיאדת לונדון (2012)
קטגוריה:סלובקים שנולדו ב-1979
Material Girl

"Material Girl" (בעברית: "נַעֲרָה חָמְרָנִית") הוא סינגל של הזמרת-יוצרת האמריקאית מדונה. השיר יצא לאור ב-30 בנובמבר 1984, כסינגל השני מאלבום האולפן השני של מדונה, Like a Virgin. השיר הופיע גם באלבום האוסף של מדונה משנת 2009, Celebration.<ref></ref><ref></ref><ref></ref>

השיר הופיע גם בגרסת רמיקס באלבום האוסף של מדונה משנת 1990, The Immaculate Collection.<ref></ref><ref></ref> ב-5 באוגוסט 2022, לאחר 38 שנים מיציאתו המקורית הוציאה מדונה גרסת רמיקס בשם "" ביחד עם סאסי סנטנה .<ref></ref> הרמיקס דורג במקום ה-71 במצעד הסינגלים הבריטי.<ref></ref>

"Material Girl" הוקלט על ידי מספר אמנים, ביניהם בריטני ספירס והילרי והיילי דאף. הוא הושמע בסרטים "מולין רוז'" (2001), "ברידג'ט ג'ונס: עובדות החיים" (2004), "בנות חומריות" (2006) ו"עשיר בהפתעה" (2018); הוא הושמע בעונה השלישית בתוכנית של נטפליקס "דברים מוזרים" (2019). השחקנית והזמרת האמריקאית אידינה מנזל ביצעה את השיר בסרט "סינדרלה" (2021). כמו כן, נוצרה גרסה תזמורתית לעונה השנייה של הסדרה "ברידג'רטון" (2022). היא הפכה ללהיט ויראלי בטיקטוק. מדונה ציינה לא פעם שהיא מתחרטת על הקלטת "Material Girl" כיוון שהשם שלו הפך לכינוי שזוהה איתה בתקשורת ההמונים. השיר סומן כהשפעה מעצימה לנשים, והיה נושא לוויכוחים.

== רקע והצלחה ==
השיר נכתב על ידי פיטר בראון ורוברט ראנס והופק על ידי נייל רוג'רס, שעבד עם מדונה על שירים נוספים שהוציאה במהלך הקריירה שלה.<ref></ref><ref></ref> בנוסף לכך, השיר הגיע למקום השני במצעד הבילבורד הוט 100,<ref></ref> ולמקום הראשון במצעד שירי הדאנס קלאב.<ref></ref> השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

בשנת 2010, פורסם במגזין הבילבורד כי נמכרו למעלה מ-322,000 עותקים דיגיטליים של השיר בארצות הברית.<ref></ref>

== וידאו קליפ ==
הווידאו קליפ של השיר, המהווה מחווה לשיר "Diamonds Are a Girl's Best Friend" מתוך הסרט "גברים מעדיפים בלונדיניות". גם השמלה אותה מדונה לבשה, היא מחווה לשמלה הוורודה האייקונית של מרילין מונרו. הקליפ בוים על ידי מרי למברט ומופיע בו השחקן קית' קאראדין. בין היתר, ביימה למברט עבור מדונה את הקליפים של "Like a Virgin", "Borderline", "La Isla Bonita" ו-"Like a Prayer".<ref></ref><ref></ref><ref></ref><ref></ref>

נכון למאי 2020, מונה הצפיות של הקליפ עומד על למעלה מ-50 מיליון צפיות.<ref></ref>

== ==
בשנת 2022 יצא הרמיקס "", בו התארח סאסי סנטנה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)
|כסף
|405,000<ref></ref>
|-
!יפן (Oricon Charts)
|
|47,060
|-
! colspan="3" |הורדות דיגיטליות
|-
!ארצות הברית (RIAA)
|
|347,000<ref></ref>
|-
! colspan="3" |סיכום
|-
!בכל העולם
|
|2,600,000
|}

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי פיטר בראון
קטגוריה:שירים שהופקו על ידי נייל רוג'רס
קטגוריה:וידאו קליפים שבוימו על ידי מרי למברט
קטגוריה:שירים על כסף
קטגוריה:שירים על צרכנות
קטגוריה:שירים סאטיריים
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
פוול הוכשורנר

פוול הוכשורנר (בסלובקית: Pavol Hochschorner; נולד ב-7 בספטמבר 1979 בברטיסלאבה) הוא חותר קאנו סלובקי. הוכשורנר מתחרה במסלולי עקתלון במקצי זוגות, יחד עם אחיו התאום, פטר. השניים זכו שלוש פעמים בתואר האולימפי, חמש פעמים באליפות העולם ושש פעמים באליפות אירופה.

==הישגים ספורטיביים==
האחים הוכשורנר זכו בתואר הראשון שלהם עוד בטרם מלאו להם 20, באליפות אירופה שנערכה ברודניצה נאד לאבם שבצ'כיה ב-1998. שנתיים לאחר מכן שמרו על תארם באליפות אירופה שנערכה במצאנה שבאיטליה. באותה שנה זכו לראשונה גם בתואר האולימפי, באולימפיאדת סידני (2000).

באליפות אירופה שנערכה בעיר הולדתם, ברטיסלאבה, ב-2002 זכו האחים בתואר האירופי בפעם השלישית ברציפות. בנוסף, הוכתרו לראשונה גם כאלופי העולם, באליפות העולם שנערכה בבור-סן-מוריס. בשנת 2003 איבדו את תוארם זה, והסתפקו במדליית הארד באליפות העולם שנערכה באאוגסבורג. באליפות אירופה שנערכה ב-2004 בסקופיה איבדו גם את תואר אלופי אירופה. עם זאת, הגנו על התואר האולימפי, וניצחו באולימפיאדת אתונה (2004), בפעם השנייה ברציפות.

בשנת 2006 זכו האחים הוכשורנר במדליית הכסף באליפות אירופה בל'ארז'נטייר-לה-בסה ובמדליית הארד באליפות העולם שנערכה בפראג. ב-2007 זכו במדליית הארד באליפות אירופה שנערכה בליפטובסקי מיקולאש שבסלובקיה, ולאחר ארבע שנים השיבו לעצמם את תואר אלופי העולם, באליפות העולם שנערכה בפוז דו איגואסו. בשנת 2008 החזירו לעצמם גם את תואר אלופי אירופה, אחרי שש שנים, באליפות שנערכה בקרקוב, וגם זכו בפעם השלישית ברציפות בטורניר האולימפי, באולימפיאדת בייג'ינג (2008). בכך, היו לחותרים הראשונים בהיסטוריה שרושמים הישג כזה.

בשנת 2009 זכו שוב בשני התארים החשובים, כשניצחו באליפות העולם שנערכה בלה סאו ד'אורז'יי ובאליפות אירופה שנערכה בנוטינגהאם. באליפות אירופה שנערכה ב-2010 בברטיסלאבה, איבדו האחים הוכשורנר את תארם מול הקהל הביתי, אך שבו וזכו באליפות העולם שנערכה בליובליאנה, בפעם השלישית ברציפות. באליפות העולם שנערכה בברטיסלאבה ב-2011 רשמו הישג חסר תקדים, כשניצחו בפעם הרביעית ברציפות. באותה שנה השיבו לעצמם גם את התואר האירופי, באליפות שנערכה בלה סאו ד'אורז'יי. ב-2012 איבדו את תוארם זה, וזכו במדליית הכסף באליפות אירופה שנערכה באאוגסבורג.

באולימפיאדת לונדון (2012) איבדו האחים הוכשורנר גם את התואר האולימפי, לאחר 3 זכיות רצופות, והסתפקו במדליית ארד.

בנוסף לזכיותיהם במקצי הזוגות, היו האחים הוכשורנר שותפים למספר הישגים של נבחרת סלובקיה בתחרויות זוגות קבוצתיות. באליפויות העולם זכו במדליית זהב אחת (לה סאו ד'אורז'יי 2009), שתי מדליות כסף (לה סאו ד'אורז'יי 1999 וברטיסלאבה 2011) ושתי מדליות ארד (פראג 2006 ופוז דו איגואסו 2007). באליפויות אירופה זכו בשתי מדליות זהב (ברטיסלאבה 2002 וליובליאנה 2005), מדליית כסף אחת (רודניצה נאד לאבם 1998) ושתי מדליות ארד (קרקוב 2008 ולה סאו ד'אורז'יי 2011).

==קישורים חיצוניים==

קטגוריה:חותרי קאנו
קטגוריה:ספורטאים סלובקים
קטגוריה:אלופים אולימפיים: קאנו/קיאק
קטגוריה:חותרי קאנו/קיאק באולימפיאדת בייג'ינג (2008)
קטגוריה:חותרי קאנו/קיאק באולימפיאדת סידני (2000)
קטגוריה:חותרי קאנו/קיאק באולימפיאדת אתונה (2004)
קטגוריה:חותרי קאנו/קיאק באולימפיאדת לונדון (2012)
קטגוריה:סלובקים שנולדו ב-1979
Holiday (שיר של מדונה)

"Holiday" (בעברית: "חַג") הוא סינגל של הזמרת האמריקאית מדונה. השיר יצא לאור ב-7 בספטמבר 1983 כסינגל השלישי מאלבום האולפן הראשון של מדונה, Madonna. השיר הופיע גם באלבום האוסף של מדונה משנת 2009, Celebration. השיר הופיע גם בגרסאות רמיקס באלבום האוסף של מדונה משנת 1987, You Can Dance, ובאלבום האוסף משנת 1990, The Immaculate Collection.

השיר הגיע למקום הראשון במצעד שירי המועדונים של ארצות הברית ולמקום השני במצעד הסינגלים הבריטי, שם גם הגיע למעמד של זהב. השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!דרום אפריקה (RISA)<ref></ref>
|זהב
|10,000
|-
!הממלכה המאוחדת (BPI)
|זהב
|878,000
|-
! colspan="3" |הורדות דיגיטליות
|-
!ארצות הברית (RIAA)
|
|260,000
|-
! colspan="3" |סיכום
|-
!בכל העולם
|
|2,400,000
|}

== קישורים חיצוניים ==

== ביאורים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי מדונה
קטגוריה:שירים באנגלית
קטגוריה:שירים שהופקו על ידי ג'ון בניטז
קטגוריה:שירי חגים ומועדים
קטגוריה:שירים על ריקודים
קטגוריה:שירי פוסט-דיסקו
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
שלמה זלמן קלוניצקי (קליין)

הרב שלמה זלמן קלוניצקי (ביידיש: קלאניצקי) היה רב ובלשן, סבו ומחנכו של לאונרד כהן.

== קורות חייו ==
נולד ליעקב והודיע (יהודית) קלוניצקי במשפחה בת חמישה ילדים בעיר קובל שבפלך ווהלין. מוצאו של סביו, זלמן-אריה קלוניצקי, בן למשפחה מיוחסת, בקוברין שבליטא.

אביו מת בנעוריו. אמו שניהלה מוסד סעד לנזקקים - שלחה את הנער עם התבגרותו ללמוד בישיבת סלבודקה שבעיר קובנה שבליטא, שבראשה עמד התלמיד המובהק של רבי יצחק אלחנן ספקטור. בקובנה התחתן עם אסתר בת ר' אליהו חרני ועסק בלימוד תורה ובהוראה. הוא לימד וייסד בתי אולפנה בפולין ושימש ראש ישיבת קובנו.

בשלהי מלחמת העולם הראשונה היגר בעקבות בתו לאטלנטה בארצות הברית ומשם עבר לניו יורק, שם הסתופף בחברת סופרי העיתון האידישאי "פארווערטס" והמשיך בהוראת דקדוק עברי. הוא חיבר הרבה ספרים בנושאים תורניים ובלשניים, ומהם הוציא לאור את הספרים: "אוצר טעמי חז"ל" - ניו יורק תרצ"ט, ואת ספר הלימוד "מלון דקדוקי". בתקופה זו חתם את שם משפחתו קלוניצקי-קליין.

את ספרו עב הכרס "אוצר טעמי חז"ל - לעניינים, לסיפורים ולמצוות שבתורה" כתב קלוניצקי-קליין בניו יורק. הספר יצא לאור בשנת 1939 ומכיל חמישה חלקים, על פי חמשת חומשי תורה. בהקדמה לספר מסביר קלוניצקי שאת לקט טעמי חז"ל שאסף וביאר הפריד ל-4 מינים שונים "כשלכל אחד יש לו מטרה אחרת ותפקיד אחר ואין לערבבם יחד". כשרק את הראשון מביניהם הוציא לאור "מפני שמין זה הוא דבר השווה לכל נפש". שלושת הכרכים הנוספים שהשלים הם: טעמי חז"ל ללשונות שבתנ"ך, טעמי חז"ל לשמות הנמצאים בתנ"ך, וטעמי חז"ל לסמיכות עניינים ידועים זה לזה וסמיכות פרשיות זו לזו.

קודם לספר זה חיבר את ספרו "מלון דקדוקי" שראה אור בא"י רק בשנת 1941 בהוצאת הספרים "מצפה": ספר לימוד עברית הכולל את כל המילים שיש בהן הרכב של חלקי דבור שונים עם משמעויותיהם והוראותיהם השונות, לפי התנ"ך, המשנה והמדרש. ספר עזר ושימוש למורים, מתלמדים ולכל שוחרי הלשון העברית ודקדוקה.

לבני הזוג קלוניצקי נולדו 3 ילדים. הצעיר מבניהם הוא הבן יעקב קליין שחי בסינסינטי ארצות הברית. הבת הבכורה מלכה נישאה להנרי אלכסנדר וגרו באטלנטה, ארצות הברית. הבת השנייה היא מאשה, אשת נתן כהן שחיה במונטריאול, קנדה. לבני הזוג נולדו שני ילדים: הבת אסתר והבן לאונרד כהן המשורר והזמר הנודע. אביו של לאונרד כהן נפטר בגיל צעיר וסבו שלמה קלוניצקי לקח אותו תחת חסותו והקנה לו דעת.

== השפעתו של קלוניצקי על יצירתו של לאונרד כהן ==
על תרומתו של שלמה קלוניצקי לעיצוב אישיותו של המשורר ליאונרד כהן כתב המראיינת לוראן כהן:

הרב שלמה קליניצקי, היה מוכר גם בכינוי "שר הדקדוק" - הוא פרסם לקסיקון למילים נרדפות עבריות - כתב בין השאר כרך של 700 עמודים בשם "אוצר טעמי חז"ל, תזאורוס של פרשנויות תלמודיות" שכהן נוהג להראות לעיתונאים ולחוקרים המתעניינים בהשפעותיו הספרותיות העיקריות.

== לקריאה נוספת ==
* יומן אבי אדם: יומנו של אריה קלוניצקי (אחיינו של זלמן קלוניצקי). הוצאת בית לוחמי הגיטאות, 1969.

== קישורים חיצוניים ==
* ארתור קורצוויל מראיין את ליאונרד כהן, 1993. http://www.leonardcohenfiles.com/arthurkurzweil.pdf
* 
*
* אילן היוחסין של משפחת קלוניצקי- אתר ההנצחה של העיר קובל: http://www.israeli-kovel-org.org/klonitsky.html

==הערות שוליים==

קטגוריה:יהודים מווהלין
קטגוריה:בלשנים ולשונאים יהודים
קטגוריה:ניו יורק: רבנים
קטגוריה:תלמידי הרב יצחק אלחנן ספקטור
קרל דורמן

200px
קרל וילם פרדריק מרי דורמן (Karel Willem Frederik Marie Doorman; 23 באפריל 1889 – 28 בפברואר 1942) היה אדמירל הולנדי, אשר פיקד במלחמת העולם השנייה על הכוח הימי של בעלות הברית בקרב ים ג'אווה מול הצי הקיסרי היפני במרץ 1942 ונהרג במהלכו.

==ראשית חייו==
דורמן נולד באוטרכט למשפחה קתולית של חיילים מקצועיים. בגיל 17 החל את לימודיו במכללה של הצי המלכותי ההולנדי, וב-1910 הוסמך לקצין. בשנה שלאחר מכן יצא לאיי הודו המזרחיים ההולנדיים ושירת על סיפון אוניות שעסקו במיפוי חופי גינאה החדשה. ב-1914 שב להולנד וב-1915 אושרה בקשתו להצטרף לזרוע האווירית של הצי ההולנדי, והוא היה לאחד הימאים הראשונים שהוסמכו כטייסים. בשנים 1917-1921 שימש כמדריך טיסה ובשנים 1919-1921 פיקד על בסיס אווירי של הצי בצפון הולנד. כהכרה על היכולת הארגונית שהפגין הוענק לו ב-1922 עיטור אביר מסדר אורנג'-נסאו.

פציעת זרוע וקיצוצי תקציב אילצו את דורמן לפרוש מטיסה. מ-1921 עד 1923 למד בבית הספר הגבוה של הצי בהאג ואז הוצב במחלקת הצי בבטאוויה (לימים ג'קרטה) שבאיי הודו המזרחיים ההולנדיים. ב-1926 הוצב כקצין באונייה ושימש בה כקצין תותחנות ובהמשך כקצין הראשון. ב-1928 שב להולנד ושירת כקצין מטה במחלקת הצי בהאג. 

ב-1932 קיבל דורמן לראשונה פיקוד על אונייה ופיקד על אונייה להנחת מוקשים ושתי משחתות. ב-1934 שב לתפקיד מטה בהולנד וב-1937 הועלה לדרגת קברניט ופיקד באיי הודו המזרחיים ההולנדיים על שתי סיירות. בשנת 1938 מונה למפקד הזרוע האווירית של הצי באיי הודו המזרחיים ההולנדיים.

דורמן התחתן פעמיים, ונולדו לו ארבעה ילדים (שלושה מהם בנישואיו הראשונים).

==מלחמת העולם השנייה==
ב-16 במאי 1940 קודם דורמן לדרגת תת-אדמירל וחודש לאחר מכן מונה כמפקד שייטת האוניות של הצי ההולנדי באיי הודו המזרחיים ההולנדיים. ספינת הפיקוד שלו הייתה הסיירת הקלה דה רויטר (De Ruyter). בראשית 1942, לאחר פתיחת המלחמה עם יפן בדרום מזרח אסיה, מונה למפקד הכח הימי בזירה של בעלות הברית - ארצות הברית, בריטניה, הולנד ואוסטרליה. 

דורמן יצא בראש הכוח עליו פיקד לקרב נגד הצי היפני בקרב ים ג'אווה ב-27 בפברואר 1942. שייטת בעלות הברית הובסה בקרב זה (5 סיירות משלה טובעו לעומת משחתת יפנית אחת שניזוקה). גם הסיירת דה רויטר נפגעה מטורפדו וטבעה. דורמן יכול היה להיחלץ ממנה אך בחר להישאר על סיפונה ונספה, יחד עם מרבית אנשי הצוות.

הצי ההולנדי קרא שלוש אוניות על שמו של דורמן - ב-1946, ב-1948 וב-1991. רחוב נקרא על שמו בעיר רוטרדם ובערים נוספות ברחבי הולנד.

==עיטורים ואותות שקיבל==
*אביר מדרגה שלישית במסדר הצבאי על שם ויליאם - הענקת העיטור לדורמן אושרה לאחר מותו, ב-5 ביוני 1942, והוא הוענק לבנו ב-1947. 
*אביר מסדר האריה ההולנדי (1941)
*קצין מסדר אורנג'-נסאו (קודם לכן היה אביר מסדר זה)
*צלב הזיכרון של המלחמה
*צלב הכסף (עיטור פולני)

==קישורים חיצוניים==

* [http://www.dutcheastindies.webs.com/doorman.html קרל דורמן] באתר הודו המזרחית ההולנדית
* 
* 

קטגוריה:הרוגי טביעה
קטגוריה:אדמירלים הולנדים
קטגוריה:הולנדים שנהרגו במלחמת העולם השנייה
קטגוריה:אנשי צבא הולנדים במלחמת העולם השנייה
קטגוריה:טייסים צבאיים
קטגוריה:זירת אסיה והאוקיינוס השקט במלחמת העולם השנייה
קטגוריה:הולנדים שנולדו ב-1889
קטגוריה:הולנדים שנפטרו ב-1942
ויקארג' רואד

ויקארג' רואד (באנגלית: Vicarage Road) הוא אצטדיון כדורגל שנמצא בווטפורד, אנגליה. ויקארג' רואד הוא אצטדיון הבית של קבוצת הכדורגל ווטפורד. האצטדיון מכיל כיום 21,577 מקומות ישיבה.

== היסטוריה ==
האצטדיון הוא הבית של ווטפורד מאז שנת 1922, כשהמועדון עבר ממגרש בווטפורד, קסיו רואד. האצטדיון נפתח רשמית על ידי צ'ארלס האלי בעל מבשלת "בנקינס" לביקורה של מילוול ב-30 באוגוסט 1922. בנוסף לכך שהיה הבית של ווטפורד היה המקום גם הבית של קבוצת הכדורגל וולדסטון בין השנים 1991–1994. כמו כן, בין השנים 1997–2012 שימש האצטדיון את קבוצת הרוגבי סראסנס במשחקיה הביתיים.

אחרי שווטפורד קנו את האצטדיון מ"בנקינס" בשנת 2002 מצבם הכלכלי אילץ אותם למכור את האצטדיון ולהחכיר אותו באותה השנה. עם זאת לאחר קמפיין אוהדים שנקרא "'Let's Buy Back The Vic'" עם תרומות שבאו מהאוהדים וגם מאוהדים מפורסמים של הקבוצה כמו הזמר אלטון ג'ון המועדון הצליח לקנות את המקום בחזרה בספטמבר 2004.

== גלריה ==
<gallery>
Rookery, Vicarage Road.jpg|יציע רוקרי
Vicarageroad1.jpg|משחק ראגבי באצטדיון
</gallery>

== קישורים חיצוניים ==

* 
* [http://www.footballgroundguide.com/leagues/england/premier-league/vicarage-road-watford.html ויקארג' רואד] באתר Football Ground Guide

קטגוריה:אצטדיוני כדורגל באנגליה
קטגוריה:ווטפורד
קטגוריה:ווטפורד (כדורגל)
Express Yourself

"Express Yourself" (בעברית: "הַבִּיעוּ אֶת עַצְמְכֶם") הוא סינגל של הזמר-יוצרת האמריקאית מדונה. השיר יצא לאור ב-9 במאי 1989, כסינגל השני מתוך אלבום האולפן הרביעי של מדונה, Like a Prayer. השיר הופיע גם באלבום האוסף של מדונה משנת 2009, Celebration. הוא הופיע גם בגרסת רמיקס באלבום האוסף שלה משנת 1990, The Immaculate Collection.

השיר הגיע למקום השני במצעד בילבורד הוט 100 ולמקום הראשון במצעד שירי הדאנס קלאב של ארצות הברית ובמצעד הסינגלים של קנדה, אירופה, איטליה ושווייץ. השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

== וידאו קליפ ==
הווידאו קליפ הרשמי של השיר היה הקליפ היקר ביותר בכל הזמנים עם תקציב כולל של 5 מיליון דולר, אך בהמשך הקליפ של "Scream" של מייקל ג'קסון וג'נט ג'קסון שבר את שיאו.

== גרסאות כיסוי לשיר ==
השיר בוצע בעונה הראשונה של סדרת הנעורים האמריקאית Glee.

ב-25 ביוני 2021 ביצעה הזמרת האמריקאית מיילי סיירוס את השיר במופע "Stand By You", מופע שיזמה לכבוד חודש הגאווה.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000
|-
!ברזיל (Pro-Música Brasil)
|זהב
|50,000
|-
!הממלכה המאוחדת (BPI)
|כסף
|200,000
|-
!הולנד (NVPI)
|זהב
|75,000
|-
! colspan="3" |סיכום
|-
!בכל העולם
|
|2,000,000
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סטיבן בריי
קטגוריה:שירים שהופקו על ידי מדונה
קטגוריה:שירים שהופקו על ידי סטיבן בריי
קטגוריה:וידאו קליפים שבוימו על ידי דייוויד פינצ'ר
קטגוריה:וידאו קליפים שצולמו בארצות הברית
קטגוריה:שירי להט"ב
קטגוריה:שירים עם נושאים פמיניסטיים
קטגוריה:שירי פאנק (Funk) אמריקאיים
קטגוריה:יצירות המבוססות על מטרופוליס (סרט)
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס הווידאו קליפים של MTV לבימוי הטוב ביותר
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
אגדת פנג הלבן

אגדת פנג הלבן (באנגלית: The Legend of White Fang) היא סדרת אנימציה קנדית-צרפתית, המבוססת על ספרו של ג'ק לונדון - "פנג הלבן". בישראל הסדרה שודרה בערוץ הילדים בשנת 1993, ומאוחר יותר בערוץ לוגי בשנת 2008.

==תקציר העלילה==
פנג הלבן הוא כלב זאב המתגורר ביוקון שבקנדה והוא עובר שלל חוויות והרפתקאות בתקופת הבהלה לזהב.

==מדבבים בגרסה העברית==
*פנג הלבן: טל בלכרוביץ'
*וונדי / בלה: עדי בנטוב
*וידון סקוט: ישראל טרייסטמן
*עורב הירח / קריינות פתיח: אריאל פורמן
*סמל אוקס: ניקו בר
*ביוטי: שמוליק טנא
*דה לאזלו: אברהם מור
*גברת ג'נקינגס: דבי בסרגליק

==ראו גם==
*פנג הלבן

==קישורים חיצוניים==

* 

קטגוריה:סדרות טלוויזיה קנדיות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה קנדיות
קטגוריה:סדרות הנפשה צרפתיות
קטגוריה:סדרות הרפתקאות קנדיות לילדים
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
דולפין לבן-ראש

דולפינים מקפצים בניו זילנד
דולפין לבן-ראש (שם מדעי: Cephalorhynchus hectori לבן-ראש) הוא מין דולפין החי בניו זילנד באופן בלעדי. הוא הידוע ביותר מבין ארבעת המינים בסוג דולפין קטן. אורכו כ-1.4 מטרים בלבד, ובכך הוא אחד מהלווייתנאים הקטנים ביותר.

שמו המדעי ניתן לו על שם סר ג'יימס הקטור (1834–1907), אוצר המוזיאון הקולוניאלי בוולינגטון, הראשון שבדק את הדולפין. מאוחר יותר, ב-1881, תואר הדולפין באופן מפורט על ידי הזואולוג הבלגי פייר ג'וזף ון בנדן.

תת-המין של הדולפין לבן-הראש, דולפין מאווי (Cephalorhynchus hectori maui), חי באזור החופים הצפון מערביים של האי הצפוני של ניו זילנד. תת-מין זה הוא היונק הימי הנמצא בסיכון הרב ביותר להכחדה, שכן נותרו ממנו רק כ-55 פרטים.

== מבנה ==
הדולפין לבן-הראש הוא הקטן במשפחת הדולפיניים. אורך הבוגרים נע בין 1.2 ל-1.6 מטרים בלבד, ומשקלם - בין 40 ל-60 קילוגרמים. המין מציג דו-צורתיות זוויגית מובחנת: הנקבות לרוב ארוכות יותר וכבדות יותר מהזכרים. גוף הדולפין חסון; החוטם אינו מובחן. המאפיין הבולט ביותר הוא הסנפיר הגבי המעוגל.

צבעם הכללי הוא אפור דהוי, אולם מבט מקרוב מגלה שילובים מורכבים של צבעים: הגב והצדדים אפורים בהירים, בעוד שהסנפירים (הגבי, הצדיים והזנב) שחורים. העיניים מוקפות ב'מסיכה' שחורה. הבטן לבנה; רצועות לבנות נמשכות מן הבטן לשני הצדדים מתחת לסנפיר הגבי.

מיד בלידתם, אורכם של הוולדות נע בין 60 ל-80 סנטימטרים, ומשקלם בין 8 ל-10 קילוגרמים. צבעם מעט כהה יותר משל הבוגרים. את גופם מעטרים ארבעה עד שישה פסים אנכיים עד לגיל של כשישה חודשים.

== התנהגות ותפוצה ==
הדולפין לבן-הראש אנדמי לאזורי החוף של ניו זילנד. אזור תפוצתו אינו רציף סביב האי הדרומי, אך חובק את כולו (פרט לפיורדלנד). תת-המין, דולפין מאווי, נפוץ רק באזור החוף המערבי של האי הצפוני. באופן כללי הוא מעדיף לשחות בסמוך לחוף, בעומקים שאינם עולים על 100 מטרים.

גודל האוכלוסייה הוערך במספר סקרים שנערכו בשנים 1998–2004. האוכלוסייה הכוללת הוערכה בכ-7,300 פרטים, ומעריכים כי גודל זה הוא פחות מ-30% מגודל האוכלוסייה ב-1970.

תזונת הדולפין מורכבת מדגים קטנים ומדיונונים. הוא נוהג למצוא את טרפו במים רדודים בסמוך לחוף. מן הצד השני, הדולפין משמש טרף בעיקר לכרישים, כדוגמת הכריש הכחול.

== רבייה ומחזור חיים ==
הדולפין לבן-הראש הוא פוליגיננדרי, כלומר שני הזוויגים מזדווגים עם כמה מבני הזוויג השני. בקבוצות גדולות ההתנהגות המינית של הדולפינים פתוחה יותר, והם אינם "מתביישים" גם בקרבת דולפינים קטנים. הזכרים מגיעים לבגרות מינית בגיל שש עד תשע שנים, והנקבות - בגיל שבע עד תשע שנים. על-פי רוב הם מזדווגים בקיץ. ההיריון נמשך 10 עד 12 חודשים. לרוב הנקבה ממליטה גור אחד אחת לשנתיים עד ארבע שנים.

אם וגורה שוחים זו לצד זה במשך שנה עד שנתיים, במהלכן האם לא מזדווגת שנית. לרוב, יתקבצו האמהות והגורים בקבוצות עם זוגות אם-גור נוספים.

תוחלת החיים אינה ידועה לאשורה, אולם הפרט המבוגר ביותר שנמצא היה בן 20 שנים בהישבו.

== קישורים חיצוניים ==

== הערות שוליים ==

קטגוריה:טקסונים שתוארו בידי פייר-ז'וזף ואן בנדן
לבן-ראש
קטגוריה:לווייתני האוקיינוס השקט
קטגוריה:בעלי חיים שתוארו ב-1881
וילנא (גופן)

גופן וילנא שעוצב על ידי שמואל גוטמן. ניתן למצאו יחד עם מערכת אופיס של ווינדוס.
וילנא הוא גופן עברי, ונודע בעיקר מהדפסתו של התלמוד בבלי בהוצאת האלמנה והאחים ראם.

== מקור הגופן ==
מקורו באותיות יצוקות שהופיעו בסידורים ובתלמוד בבלי שהודפסו בדפוס האלמנה והאחים ראם (רוֹם), שפעל בעיר וילנה בסוף המאה ה־18 עד תחילת המאה ה־20.

האותיות נחקקו, נוצקו, ולוטשו במחלקה מיוחדת בבית ראם, והן נחשבו לאותיות חדשניות ומתקדמות לתקופתן.

עם זאת, קשה לטעון כי עיצוב הגופן ייחודי. ייתכן כי מדובר בוואריאציה לאותיות מוקדמות יותר מבתי דפוס שנים, וטיפוסי אות דומים ניתן למצוא בספרי הוצאות שנות.

יש לגופן קשר חזק לאות ה"מרובעת" האשכנזית שרווחה בדפוס היהודי באירופה. הגופן מאופיין בקונטרסט חזק בין הקווים האופקיים לאנכיים, ובמבנה מרובע ומעוטר. אופי הגופן מתקשר לאות העברית האשכנזית בעלת הקונטרסט הגבוה בין הקווים האופקיים לבין הקווים האנכיים של הגופן. במגמה שהחלה במאה ה-18 נוצרו אותיות עבריות לדפוס בעלות קונטרסט גבוה בהשפעת האות האשכנזית והגופנים הלועזיים כגון בודוני ודידו.

==וילנא ודרוגולין==
בלבול רב חל בעקבות הדמיון בין שני הגופנים. בשנות השלושים, ד"ר משה שפיצר, שניהל את הוצאת שוקן, גילה בדפוס "דרוגולין" שבעיר לייפציג בגרמניה גופן עברי שעיצובו מבוסס על אותיות וילנא. שפיצר השתמש ושיפר את הגופן שנודע בשם "דרוגולין".

==וילנא כגופן מחשב==
ניתן למצוא גרסאות ממוחשבות רבות לגופן וילנא. הנפוצה שבהם אצל המשתמש הביתי היא הגרסה שמגיעה כחלק מחבילת הגופנים ביחד עם תוכנת אופיס תחת השם "Guttman Vilna" (בעיצובו של שמואל גוטמן בשנים 1992–2000), הכוללת שני משקלים - רגיל וכבד.
<gallery>
קובץ:V12p022a01 Talmud.jpg | צורת הדף של התלמוד הבבלי בדפוס וילנה
קובץ:vilna_1.jpg | השוואה בין גופני "וילנא" ו"דרוגולין"
</gallery>

==הערות שוליים==

קטגוריה:גופנים עבריים
אסטל פרסונס

אסטל מרגרט פרסונס (באנגלית: Estelle Margaret Parsons; נולדה ב-20 בנובמבר 1927) היא שחקנית קולנוע, טלוויזיה ותיאטרון אמריקאית זוכת פרס אוסקר לשחקנית המשנה הטובה ביותר לשנת 1967 על הופעתה בסרט "בוני וקלייד".

== ביוגרפיה ==
פרסונס נולדה בעיר לין שבמסצ'וסטס לאלינור ולאבן פרנסונס סמית. היא סיימה תואר ראשון במכללת קונטיקט בניו הייבן ותואר במשפטים באונבירסיטת בוסטון. 
למדה משחק באוניברסיטת ייל, אוניברסיטת קולומביה ובאוניברסיטת בוסטון.
למדה את טכניקת שיטת המשחק ב"סטודיו המערב למשחק" תחת לי סטרסברג.
עבדה בתחילת חייה כזמרת בלהקה לפני שנכנסה לתחום המשחק.

== קריירה==
=== קולנוע וטלוויזיה===
פרסונס התפרסמה לראשונה בתחום הקולנועי בשנת 1967 בסרט הפשע של וורן בייטי "בוני וקלייד".
בסרט שיחקה בתפקיד בלאנש אשתו של באק בארו (ג'ין הקמן) וזכתה על הופעתה הראשונה למעשה בסרט הוליוודי בפרס אוסקר לשחקנית המשנה הטובה ביותר.
בשנה לאחר מכן הועמדה פרסונס פעם נוספת לפרס האוסקר לתפקיד משני על תפקידה בסרטו של פול ניומן "רייצ'ל, רייצ'ל" בתור סלה מאקי חברתה של גיבורת העלילה המורה רייצ'ל קמרון (ג'ואן וודוורד).
ב-1970 הייתה מועמדת לפרס באפט"א לשחקנית הטובה ביותר בתפקיד משנה על הופעתה בדרמה הקומית שהתעסקה בגזענות בארצות הברית "איש האבטיח". באותה שנה הופיעה בסרט "מעולם לא שרתי לאבי" לצידם של מלווין דאגלס וג'ין הקמן.
ב-1974 הופיעה לצדה של ברברה סטרייסנד בקומדיה "For Pete's Sake". ב-1992 שיחקה בסרט הטלוויזיה של HBO "עניין פרטי" בכיכובה של סיסי ספייסק. ב-1995 היא שיחקה בסרט גברים בצד. ב-1997 שיחק בסרט "הבלש בעל רגלי הקטיפה" לצד כריסטינה ריצ'י. ב-2005 שיחקה במיני סרת המופת "אימפריות נופלות" בתפקיד בי אמה של ג'ני רובי (הלן האנט).
ב-2011 השתתפה בסרטו של אל פצ'ינו "Wilde Salome". ב-2016 התארחה בסדרה הקומית "גרייס ופרנקי" בעונתה השנייה כבייב, חברתן של גרייס ופרנקי מזה שנים. ב-2018 התארחה בסיטקום "הקונרים" ברשת ABC. ב-2019 שוב התארחה ב-"גרייס ופרנקי", בעונתה החמישית.

=== תיאטרון===
פרסונס הועמדה שלוש פעמים במהלך קריירת התיאטרון הענפה שלה לפרס הטוני על הופעתייה במחזות " And Miss Reardon Drinks A Little", "הדרך של מיס מרגרדיה" ו"7 בבוקר".
בשנת 2004 הוכנסה להיכל התהילה של התיאטרון האמריקאי. בשנת 2014 החלה לשחק בהצגה "The Velocity of Autumn" ב-Arena Theatre שבברודוויי.

== חיים אישיים ==
לפרסונס שתי בנות מבעלה הראשון הסופר ריצ'רד גמן, ממנו התגרשה, וילד שאימצה עם בעלה השני פיטר זימרות', ממנו התאלמנה ב-2021.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בוסטון: אישים
קטגוריה:בוגרי מכללת קונטיקט
קטגוריה:בוגרות אוניברסיטת בוסטון
קטגוריה:בוגרי בית הספר למשפטים באוניברסיטת בוסטון
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אישים זוכי פרס דרמה דסק
קטגוריה:אמריקאיות שנולדו ב-1927
קטגוריה:אמריקאים שנולדו ב-1927
זוהר חדש

ספר זוהר חדש (בראשי תיבות: ז"ח) הוא תוספת לספר הזוהר. בעיני המייחסים את ספר הזוהר לחז"ל ולתנא רבי שמעון בר יוחאי, נחשב אף הוא לחיבור חז"לי ושל רבי שמעון וחביריו.

הספר כולל פירוש לכמה מפרשיות התורה, למגילת רות ומגילת איכה.

זהו חיבור מגוון, הכולל ענייני אמונות ודעות ומעשי חכמים, ואילו סגנון הספר דומה לתוספתות אחרות לספר הזוהר, כמו "רעיא מהימנא" ו"סתרי אותיות".

הספר נקרא בשם "זוהר חדש" מכיוון שהוא כולל חלקים מספר הזוהר שלא הובאו בדפוסים הקודמים.

== מפרשי הספר ==
הרב ראובן מרגליות חיבר הערות לספר זוהר חדש והרב אשלג שחיבר פירוש מקיף לספר הזוהר בשם "הסולם", חיבר גם על זוהר חדש, והוא נדפס בשנת תשמ"ב בירושלים.

==קישורים חיצוניים==

* 

קטגוריה:ספרות חז"ל
קטגוריה:ספר הזוהר
קטגוריה:פסאודואפיגרפיה
בוקר טוב ישראל (סדרת סרטים)

בוקר טוב ישראל (1987, 1997, 2007) היא סדרת סרטים תיעודיים של במאי הסרטים ד"ר אמיר הר-גיל, העוקבת אחר חייהם של חמישה נערים, בפערים של עשר שנים זה מזה. הסרט זכה בפרס ראשון בפסטיבל הקולנוע ירושלים, פרס האולפנים המאוחדים לבוגר מצטיין בבית צבי, בית הספר לקולנוע. פרס דלתא פילם לבוגר מצטיין. וציון לשבח של המכון הישראלי לקולנוע. הסרט הופץ כסרט פתיח לדיונים על ידי המחלקה לדמוקרטיה משרד החינוך והתרבות, חיל חינוך, הסוכנות היהודית, הסתדרות הצופים, בני עקיבא, סל תרבות ארצי.

==בוקר טוב ישראל==
הסרט מתאר בוקר יום חול בחייהם של 5 נערים: קיבוצניק, צפון תל אביבי, נער מעיירת פיתוח, ערבי וחרדי. זו השעה הדומה ביותר בסדר היום שלהם, אך ההבדלים גדולים. מיקרוקוסמוס של החברה הישראלית. הילדים הם: מאיר מקיבוץ מעברות, סער מרמת אביב ג', יוסי מעיירת הפיתוח אופקים, מונדר מהעיר טייבה, ויהושע מכפר חב"ד.

==בוקר טוב ישראל- עשר שנים אחרי==
כעבור עשר שנים מצילום הסרט המקורי, הבמאי חוזר אל גיבורי הסרט ומסקר את חייהם.

==בוקר טוב ישראל- עשרים שנה אחרי==
לפני 20 שנה תיעד אמיר הר-גיל חמישה ילדים בני 13 שהיו מיקרוקוסמוס קלאסי של החברה הישראלית: בן עיירת פיתוח, "צפוני" מרמת אביב ג', קיבוצניק, חרדי וערבי. הם שיקפו את מערכת הערכים בחברה הסובבת אותם והיו מוטרדים מהנושאים החוצים את החברה הישראלית: יחסי יהודים- ערבים, דתיים - חילוניים, עשירים - עניים, אשכנזים - מזרחיים.
20 שנים אחרי, יוצא הר-גיל שוב למסע אחר אותם גיבורי סרטו עטור הפרסים, כדי לבחון מה השתנה בהם ובו, מה קרה להם ומה עבר עליו בתקופה זו.
סיפורם המשולב של הבמאי וגיבוריו הוא למעשה סיפורה של המדינה: התקוות והערכים שהשתנו.

===הסרט זכה בפרסים הבאים===
* פרס ראשון בתחרות הסרט הישראלי בפסטיבל הקולנוע ירושלים
* ציון לשבח מהמכון הישראלי לקולנוע
* פרס האולפנים המאוחדים על בימוי
* פרס חברת דלתא פילם כסרט מצטיין

== תגובות ==

* [https://www.youtube.com/watch?v=s2AtDlNw-2A דליק ווליניץ מראיין את אמיר הר-גיל על סרטו "בוקר טוב ישראל"] באתר YouTube 
* [https://www.youtube.com/watch?v=xYOfaKsLTvw גדעון רייכר מראיין את אמיר הר-גיל בתוכנית ערב חדש על סרטו "בוקר טוב ישראל"] באתר YouTube

== קישורים חיצוניים ==

* [https://jfc.org.il/movie/49739-2/ החלק הראשון לצפייה ישירה] באתר [https://jfc.org.il ארכיון הסרטים הישראלי - סינמטק ירושלים]
* 
* [https://www.youtube.com/watch?v=RR8C9tkFH5I החלק השני לצפייה ישירה] באתר YouTube
* [https://www.youtube.com/watch?v=hbKsMewOBqE החלק השלישי לצפייה ישירה] באתר YouTube
* [https://archive.today/20131011145705/israeldocumentary.blogspot.co.il/2008/10/eve_27.html האתר של אמיר הר-גיל]
קטגוריה:סרטים תיעודיים ישראליים
קטגוריה:סדרות סרטים
קטגוריה:סרטי טלוויזיה ישראליים
קרב נהר שאה

קרב נהר שאה היה קרב במהלך מלחמת רוסיה–יפן שהתרחש ב-5–17 באוקטובר 1904 דרומית לעיר שן-יאנג על גדות נהר שאה. בקרב השתתפו כ-400 אלף חיילים. לאחר הקרב התייצבה חזית לאורך 60 ק"מ באזור דרומית לשן-יאנג.

==רקע==
לאחר הפסד בקרב ליאויאנג הצאר ניקולאי השני דרש להתחיל במתקפה חדשה במטרה לעזור לפורט ארתור הנצורה. בנוסף לכך לצאר היה חשוב לשפר את התדמית של האימפריה לאור ההפסדים הולכים ומצטברים. התגבורות שהגיעו מרוסיה הביאו לכך שהכוח הרוסי גדל לכ-200 אלף חיילים. למרות העדיפות המספרית לגנרל אלכסיי קורופטקין לא היה רצון לשנות את האסטרטגיה שלו ורק לאור הדרישה התקיפה של הצאר ניקולאי השני הוא החליט לצאת למתקפה. 

מבחינה פיקודית הכוח הרוסי היה מחולק לקבוצה המזרחית בפיקוד גנרל גאורגי שטקלברג שכללה 3 קורפוסים, הקבוצה המערבית בפיקוד גנרל אלכסנדר בילדרלינג שכללה 3 קורפוסים ויחידה נפרדת בפיקוד של גנרל פאול פון רננקמפף. בהתאם לתוכנית הקרב, הוטלה המשימה העיקרית על הקבוצה המזרחית והקבוצה המערבית הייתה צריכה לפעול לאורך מסילת רכבת כמתקפה משנית.

הכוחות היפנים כללו את הארמייה הראשונה, הארמייה השנייה והארמייה הרביעית כאשר הארמייה השלישית פעלה סביב פורט ארתור.

==מהלך הקרב==

ב-5 באוקטובר הרוסים החלו במתקפה ולמחרת הגיעו לשפת הנהר שאה. בתחילת הקרב, גנרל שטקלברג קיבל מאלכסיי קורופטקין פקודה לנהל את הקרב בזהירות ולדאוג לעדיפות מספרית לפני כל מתקפה. כתוצאה מזהירות יתר והתארגנות ארוכה לפני כל מתקפה הרוסים אבדו את אפקט ההפתעה שהיה להם בימים הראשונים. 

היפנים לא ציפו למתקפה אך החליטו להתארגן למתקפת נגד. ב-10 באוקטובר היפנים החלו במתקפת נגד מול הקבוצה המערבית של הרוסים. במתקפה השתתפו יחידות של הארמייה השנייה והרביעית. באחת המתקפות היפנים הרגו קצין רוסי בכיר ומצאו בידיו מסמכים שונים ומפות. המסמכים תורגמו ליפנית ועזרו למפקדה יפנית להתארגן נכון לפעולות בהמשך.

לקראת 12 באוקטובר היפנים הצליחו להביא לנסיגה של הרוסים משטחים שנכבשו בתחילת המתקפה. במקביל, הקבוצה המזרחית של הרוסים שלא הצליחה לשבור את ההגנה העיקשת של הארמייה יפנית הראשונה החלה גם היא בנסיגה. 

ב-18 באוקטובר, לאור האבידות הגדולות, הצדדים הפסיקו המתקפות והחלו להתרכז בהגנה על הקווים. בסופו של דבר התייצבה חזית באורך 60 ק"מ בה הצדדים עמדו זה מול זה ללא ניהול קרב משמעותי.

==תוצאות הקרב==
הרוסים לא ניצלו את העדיפות המספרית ובמתקפה השתתף רק חצי מהכוח. המחצית השנייה עמדה בעתודה ולא השתתפה בקרב עצמו. המפקדות של שני הצדדים לא הצליחו לנצל הזדמנויות שעמדו בפניהן ולא ידעו איך להתמודד עם מתקפות נגד חוזרות ונשנות.

מעשית, המטלה שניתנה לרוסים להתקדם לכיוון דרום לא הושגה. ההתקדמות היפנית צפונה אומנם נעצרה אך הם לא חשבו על נסיגה כלל. ניתן לראות בתוצאות הקרב ניצחון טקטי יפני לאור כך שהמטרה העיקרית של הרוסים - לעזור לפורט ארתור הוחמצה.

למרות סדרה של כישלונות בשדה הקרב, אלכסיי קורופטקין לא ננזף ואף קיבל קידום. באוקטובר 1904 אדמירל אלכסייב הועבר לסנקט פטרבורג וקורופטקין קודם למפקד היחיד באזור. הוא החליט לארגן מחדש את הכוחות שברשותו. במקום הקבוצה המזרחית והקבוצה המערבית הוקמו 3 ארמיות: הראשונה בפיקוד ניקולאי לינביץ', השנייה פיקוד אוסקר גריפנברג והשלישית בפיקוד אלכסנדר קאולברס. למעט לינביץ' לאף אחד מהמפקדים לא היה ניסיון בשדה המערכה במנצ'וריה.

==קישורים חיצוניים==

* [https://web.archive.org/web/20120127215447/http://wordweb.ru/rus-jp_war/17.htm תיאור מפורט של הקרב] 

קטגוריה:מלחמת רוסיה–יפן: קרבות
קטגוריה:1904 ברוסיה
הרולד ראסל

Diary of a Sergeant (1945).
הרולד ראסל (באנגלית: Harold Russell; 14 בינואר 1914 - 29 בינואר 2002) היה חייל משוחרר, נכה ממלחמת העולם השנייה, שזכה בשני פרסי אוסקר על משחקו בסרט שנות חיינו היפות ביותר.

== חייו ==
ראסל נולד בנובה סקוטיה בקנדה. ב-1933 עבר עם משפחתו למסצ'וסטס. יום לאחר המתקפה על פרל הארבור התגייס לצבא ארצות הברית ושימש כמדריך לחומרי נפץ.

ראסל נפצע קשה ב-6 ביוני 1944 כאשר מטען חומר נפץ התפוצץ בידיו. שתי ידיו נקטעו והוא נאלץ להשתמש בתותבים.

לאחר החלמה החל ללמוד באוניברסיטת בוסטון. ב-1945 הופיע בסרטון בשם "יומנו של סמל", המתאר את שיקומו. כאשר ראה הבמאי ויליאם ויילר את הסרטון הזה, הוא שיבץ את הרולד לסרט "שנות חיינו היפות ביותר" בתור הומר פריש, חייל בחיל הים האמריקאי שאיבד את שתי ידיו.

על משחקו בסרט זה זכה בפרס אוסקר לשחקן המשנה הטוב ביותר לשנת 1946. בנוסף לכך זכה בפרס אוסקר לשם כבוד "על הביאו לתקווה ולאומץ אצל עמיתיו החיילים הנכים דרך המדיום של הקולנוע". ראסל הוא היחיד שזכה בשני פרסי אוסקר על אותו התפקיד.

ראסל הוא גם אחד משני השחקנים הבלתי מקצוענים שזכו בפרס אוסקר. השני שזכה בפרס אוסקר לשחקן המשנה הטוב ביותר היה היינג נגור בסרט דמעות של שתיקה ב-1985.

לאחר שויליאם ויילר אמר לו שאין לו תפקידים נוספים לשחקנים גדמים הוא חזר ללימודי עסקים באוניברסיטת בוסטון אותם סיים ב-1949.

ראסל כתב שתי אוטוביוגרפיות (ב-1949 וב-1981). הוא שימש כראש ארגון החיילים המשוחררים וכן עמד שנים רבות בתור ראש הוועדה הנשיאותית לתעסוקת נכים.

לאחר שאשתו חלתה בסרטן והוא נקלע לקשיים כלכליים, מכר ראסל ב-1992 את פסל האוסקר שלו ב-60.500 דולר. בהגינו על מעשה זה אמר הרולד שבריאות אשתו חשובה לו יותר מפסל האוסקר. רק משנת 1950 החלה האקדמיה האמריקאית לקולנוע להחתים את הזוכים כי אסור להם למכור את הפסל ולכן היה ראסל משוחרר מהסכם כזה. הוא נפטר מהתקף לב בגיל 88.

==קישורים חיצוניים==

* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: שחקן המשנה הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1914
קטגוריה:אמריקאים שנפטרו ב-2002
קלינה קרומובה

קלינה קרומובה (בבולגרית: Калина Крумова; נולדה ב-17 בינואר 1985) היא עיתונאית בולגרייה וחברת פרלמנט לשעבר.

קלינה נולדה בבורגס שבבולגריה ולמדה בבית הספר לשפות רומאניות, בבגרותה למדה עיתונאות ותקשורת ההמונים באוניברסיטת בורגס. בהיותה חובבת שפות היא שולטת באנגלית, צרפתית ואיטלקית. לאחר האוניברסיטה החלה להנחות את תוכנית הבוקר "Early buzz" ובבחירות 2009 נבחרה לפרלמנט מטעם מפלגת אתקה והפכה לחברת הפרלמנט הצעירה ביותר בבולגריה. ב-2011 עזבה את המפלגה. סיימה את תפקידה כחברת פרלמנט ב-2013.

ב-18 ביולי 2012 לאחר הפיגוע באוטובוס בנמל התעופה בורגס הגיעה מיד לבית החולים ועזרה לצוות הרפואי הישראלי לתקשר עם הצוות המקומי, לפי דברי גבי ברבש מנהל בית החולים איכילוב 

==הערות שוליים==

קטגוריה:ילידות 1985
קטגוריה:פוליטיקאיות בולגריות
קטגוריה:עיתונאים בולגרים
פלסירה

פלסירה (שם מדעי: Placerias) הוא סוג של זוחל שחי בתקופת הטריאס, לצד הדינוזאורים הראשונים, כגון הצלופיזיס והפלטאוזאורוס, ופוסטוסוכוס. על פניו של הפלסירה היו חטים קטנים, ששימשו כנראה לחפירה באדמה על מנת למצוא שורשים למאכל. מאובניו נמצאו באריזונה ובקולורדו שבארצות הברית. הפלסריה היה אחד המינים הנפוצים ביותר במגה פאונה של ראשית תקופת הטריאס.

יצור זה היה מהגדולים שבתראפסידים של הטריאס. הוא הגיע לאורך 3.5 מ' ושקל 1 טון. הוא היה מגדולי הצמחונים של תקופתו, די קרוב לקנמייריה אך היה קטן מעט מקרובו, האיסצ'יגואלסטיה הארגנטינאי.

הפלסירה תואר על ידי החוקר פרידריך אוגוסטוס לוקאס (Frederic Augustus Lucas) ב-1904.

בתרבות
הפלסירה מופיע בסדרה ללכת עם דינוזאורים של ה-BBC בפרק הראשון.

== גלריה ==
איור של פלסירה
פלסירה
פלסירה
עדר של פלסירות

==קישורים חיצוניים==

קטגוריה:דיצינודונטים
קטגוריה:בעלי חיים שחיו בטריאס עליון באמריקה הצפונית
קטגוריה:סינאפסידים שחיו במזוזואיקון
קטגוריה:מאובני טקסונים שתוארו ב-1904
אן פקר

אן אליזבת פקר-ברייטוול, חברה (באנגלית: Ann Elizabeth Packer-Brightwell, MBE; נולדה ב-8 במרץ 1942) היא אתלטית עבר בריטית, אלופה אולימפית בעלת 2 מדליות ושיאנית עולם בריצת 800 מטר.

==ביוגרפיה==
פקר נולדה וגדלה בעיירה מלספורד שבמחוז אוקספורדשייר.

באליפות אירופה באתלטיקה שנערכה בבלגרד, לשעבר יוגוסלביה בספטמבר 1962 זכתה פקר במדליית ארד בריצת שליחות 4x100 מטר בתוצאה של 44.9 שניות, אחרי פולין (44.5 שניות) ומערב גרמניה (44.6 שניות). נוסף לכך, סיימה במקום שישי בריצת 200 מטר בתוצאה של 24.4 שניות. במשחקי האימפריה הבריטית וחבר העמים שנערכו בפרת', אוסטרליה בנובמבר אותה שנה היא זכתה במדליית כסף בריצת שליחות 4x110 יארד ובמקום שישי בריצת 80 מטר משוכות בתוצאה של 11.91 שניות.

===אלופה אולימפית ושיאנית עולם===
באולימפיאדת טוקיו (1964) זכתה פקר בשתי מדליות, זהב וכסף. מדליית כסף בריצת 400 מטר בשיא אירופי חדש של 52.20 שניות, אחרי בטי קאת'ברט מאוסטרליה שקבעה שיא אולימפי חדש של 52.01 שניות ואחרי ג'ודי אמור אף היא מאוסטרליה (53.4 שניות). לאחר שזכתה במדליית כסף, היא יצאה לשופינג עם ארוסה רובי ברייטוול שסיים מאוכזב במקום רביעי בריצת 400 מטר (45.7 שניות) עשירית איטי ממדליית ארד שבה זכה אנדז'יי בדנייסקי מפולין (45.6 שניות). היא החליטה לבסוף להשתתף בריצת 800 מטר, בשבילו, ריצה שהתנסתה בה בסך הכל חמש פעמים בעבר, ומעולם לא השתתפה בריצה זו בתחרות בינלאומית. בסופו של דבר, היא זכתה במדליית זהב בריצת 800 מטר בשיא עולם חדש של 2:01.1 דקות, לפני מריוון דופורר מצרפת (2:01.9 דקות) ומריס צ'מברלין מניו זילנד (2:02.8 דקות). שיפור לשיא העולם בן השנתיים של דיקסי ויליס מאוסטרליה (2:01.2 דקות). הייתה זו מדליית הזהב השנייה בהיסטוריה של בריטניה שבה זוכה אתלטית אישה, לאחר זכייתה 8 ימים קודם לכן של שותפתה לחדר מרי ראנד בקפיצה לרוחק. שיאה העולמי החזיק מעמד 3 שנים ונישבר על ידי ג'ודי אמור (2:01.0 דקות).

לאחר המשחקים האולימפיים, למרות קריירה ספורטיבית קצרה, היא פרשה מתחרויות. רק כעבור 40 שנה זכתה אתלטית בריטית, קלי הולמס, שוב במדליית זהב בריצת 800 מטר, בניגוד להצלחות של האתלטים הגברים הבריטים בריצה זו.

== חייה האישיים ==
לאחר המשחקים האולימפיים נישאה פקר לברייטוול, זוכה מדליית כסף אולימפית (טוקיו 1964) בריצת שליחים 4x400 מטר ורביעי בריצת 400 מטר. לזוג נולדו שלושה בנים, גרי אף הוא אצן 400 מטר, ואיאן ודייוויד, כדורגלנים במנצ'סטר סיטי.

== הישגים ותארים ==
* בשנת 1965 זכתה ראנד באות מסדר האימפריה הבריטית.

== שיאים אישיים ==
* ריצת 200 מטר: 23.8 שניות (1964)
* ריצת 400 מטר: 52.20 שניות (1964) 
* ריצת 800 מטר: 2:01.1 דקות (1964)

==קישורים חיצוניים==

* [http://www.guardian.co.uk/sport/blog/2012/may/04/ann-packer-tokyo-olympics 50 רגעים מדהימים במשחקים האולימפיים, מס' 27: אן פקר מנצחת בריצת 800 מטר בטוקיו 1964] הגארדיאן 4 במאי 2012 
* [http://news.bbc.co.uk/sport2/hi/872388.stm כתבה ב-BBC Sport] 
* [http://www.valeroyalathleticclub.co.uk/AnnePacker.jpg תמונה של אן פקר (שמאל) עם מרי ראנד]

קטגוריה:רצים בריטים למרחקים בינוניים
קטגוריה:חברים במסדר האימפריה הבריטית
קטגוריה:אתלטיות באולימפיאדת טוקיו (1964)
קטגוריה:שיאניות עולם בריטיות: אתלטיקה
קטגוריה:אלופות אולימפיות בריטיות: אתלטיקה
קטגוריה:זוכות מדליית כסף אולימפית בריטיות: אתלטיקה
קטגוריה:אלופות אולימפיות: ריצת 800 מטרים
קטגוריה:בריטיות שנולדו ב-1942
קטגוריה:בריטים שנולדו ב-1942
ניצה דוידוביץ

ניצה דוידוביץ (נולדה ב-2 בנובמבר 1958) היא פרופסור מן המניין בחינוך, המשמשת כראש תחום הערכת-איכות וקידום ההוראה, וראש החוג לחינוך והתוכנית להכשרת מורים באוניברסיטת אריאל. בנוסף, משמשת יו"ר הפורום לקידום ההוראה והלמידה בישראל. 

==ביוגרפיה==
שירתה בשירות לאומי במחלקת ילדים בבית חולים השרון בפתח תקווה.

את דרכה החינוכית החלה בהנחיית קבוצות נוער וחיילים במסגרת ההסתדרות הציונית העולמית והסוכנות היהודית.

סיימה את שלושת תאריה האקדמיים באוניברסיטת בר-אילן. עבודת הדוקטור שלה, אותה סיימה בשנת 2004 עסקה בנושא: "מגמות התפתחותן של המכללות האזוריות והשפעתן על מערכת ההשכלה הגבוהה בישראל", בהנחיית פרופסור יעקב עירם ופרופסור עוזר שילד. בוגרת מחזור א' של תוכנית מנדל למנהיגות אקדמית (פברואר 2019-מאי 2021).

===פעילותה המדעית===
זכתה להוקרה על תרומתה לשיח הפולני יהודי, מאוניברסיטת אדם מיצקביץ בפוזנן שבפולין ולתואר דוקטור לשם כבוד מהאוניברסיטה הפדגוגית באודסה שבאוקראינה.  

תחומי עניין מחקריים בחינוך: ההשכלה הגבוהה בישראל, קידום ההוראה בחינוך הגבוה, מדדי איכות, ביצוע והערכה אקדמית וערכים בחינוך.

תחומי עניין מחקריים במורשת ישראל: תודעת השואה והזהות היהודית, תפיסת ארץ ישראל בספרות העברית לדורותיה וחינוך לערכים בדיסציפלינות ההוראה.

פרופסור דוידוביץ היא מראשוני המכללה האקדמית יהודה ושומרון, המרכז האוניברסיטאי ומהפועלים להכרתה כאוניברסיטה השמינית במדינת ישראל

במחצית שנת 1987 החלה את עבודתה במכללה האקדמית יהודה ושומרון באריאל כמרצה וכמנהלת השתלמויות מורים ביחידה ללימודי חוץ. בין השנים 1988–1994 עמדה בראש המכינות הקדם אקדמיות במכללה. בין השנים 1994–1999 שימשה כמנהלת החטיבה האקדמית/מזכיר אקדמי במכללה האקדמית יהודה ושומרון. משנת 2000 ואילך היא עומדת בראש תחום הערכת איכות וקידום ההוראה באוניברסיטת אריאל בשומרון.

בין פעילויותיה: פיתוח תוכניות לימודים אקדמיות, העמקת תודעת השואה והזהות היהודית, (חברת דירקטוריון בעמותה הישראלית-גרמנית לשיקום ואחראית על ארגון חילופי משלחות של ישראלים וגרמנים בפולין), טיפוח מורשת עדות ישראל וחינוך לערכים.

הייתה חברה בצוות היגוי בנושא החינוך הערכי ופיתוח תוכניות לימודים במט"ח.

דוידוביץ' נשואה לשלמה ואמא לארבעה בנים.

==קישורים חיצוניים==

* [http://www.ariel.ac.il/projects/trp/GeneralInformation.asp?numRec=8 ניצה דוידוביץ], באתר אוניברסיטת אריאל
* 

קטגוריה:בוגרות שירות לאומי
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת אריאל בשומרון: מדעי החברה והרוח
קטגוריה:ישראליות שנולדו ב-1958
קטגוריה:ישראלים שנולדו ב-1958
מיתוס היופי

מיתוס היופי: על השימוש ביצוגים של יופי נגד נשים הוא ספר עיון מאת נעמי וולף, אשר יצא לאור בשנת 1991. מהדורה חדשה של הספר פורסמה ב-2002 עם הקדמה חדשה מאת וולף. בישראל יצא הספר לאור בעברית בשנת 2004 בהוצאת הקיבוץ המאוחד.

הטיעון המרכזי בספר הוא כי במקביל לשיפור מצבן של נשים מבחינה חברתית, כך עלתה גם הציפייה כי תיצמדנה לסטנדרטים של יופי גופני.

==תקציר==
בספרה, טוענת וולף כי "יופי" כערך נורמטיבי הוא תוצר של הבניה חברתית גרידא, וכי הפטריארכיה קובעת את תוכנה של ההבניה הזו במטרה להמשיך ולקיים את שלטונה. בהקדמה לספר, מציעה וולף את הניתוח הבא:

וולף גם מתארת את רעיון "בתולת הברזל", סטנדרט יופי בלתי-ניתן-להשגה במהותו, אשר משמש כדי להעניש נשים פיזית ופסיכולוגית בשל כישלונן להגיע אליו ולהתיישר לפיו. וולף מבקרת את תעשיות האופנה והיופי כנצלניות כלפי נשים, אולם טוענת כי מיתוס היופי נוגע בכל תחומי התפקוד האנושי. וולף כותבת שלנשים צריכה להיות "הבחירה לעשות מה שמתחשק לנו לעשות עם פנינו וגופינו מבלי שניענש על ידי אידאולוגיה המשתמשת בגישות, לחץ כלכלי, ואפילו טיעונים משפטיים בנוגע למראן של נשים כדי לערער אותנו פסיכולוגית ופוליטית". וולף טוענת שנשים נמצאות תחת מתקפת "מיתוס היופי" בחמישה תחומים: עבודה, דת, סקס, אלימות ורעב. לסיכום, טוענת וולף לטובת סטנדרטים טבעיים יותר של יופי.

==השפעה==

ספרה של וולף הפך במהרה לרב-מכר, כאשר הוא צובר תגובות מקוטבות הן מהציבור והן מהתקשורת, אולם זוכה לשבחים מפי פמיניסטיות רבות. פמיניסטית הגל-השני ג'רמין גריר כתבה כי מיתוס היופי הוא "אחד מהפרסומים המשמעותיים ביותר מאז 'הסריסה'", וגלוריה סטיינהם כתבה, "מיתוס היופי הוא ספר חכם, כועס ומלא תובנות, קריאה צלולה לחופש. כל אישה צריכה לקרוא אותו." הסופרת הבריטית פיי וולדון קראה לספר "קריאה חיונית עבור האישה החדשה", ובטי פרידן כתבה במגזין אלור כי "עם צאתו לאור של מיתוס היופי, וולף הפכה לדוברת הראשית של מה שמאוחר יותר יתואר כגל השלישי של התנועה הפמיניסטית".

==ביקורת==
כריסטינה הוף סומרס ביקרה את וולף על שפרסמה את הטענה לפיה כ-150,000 נשים מתות כל שנה מאנורקסיה. סומרס טענה שהמספר האמיתי קרוב יותר ל-100, מספר שחוקרות אחרות, כגון ג'ניפר באומגרדנר ואיימי ריצ'רדס, טענו שהוא נמוך מדי. באותו ראיון, סומרס טענה כי וולף משכה את ידה מתיאור זה. ד"ר ג'נין קוגן טוענת כי המספרים עלולים להיות דווקא נמוכים מדי משום שתעודות פטירה אינן מציינות הפרעות אכילה כגורם כשלעצמו למוות.

==קישורים חיצוניים==
* 
* כרמל וייסמן, [http://bananot.co.il/articles/1047 מה זה יופי בכלל], באתר בננות
* גיל גרינגרוז, [http://greengross.wordpress.com/2008/06/08/%D7%94%D7%9E%D7%99%D7%AA%D7%95%D7%A1-%D7%A9%D7%9C-%D7%9E%D7%99%D7%AA%D7%95%D7%A1-%D7%94%D7%99%D7%95%D7%A4%D7%99/ מיתוס של “מיתוס” היופי], באתר הומו סאפיינס, 8 ביוני 2008
* 

קטגוריה:ספרי 1991
קטגוריה:יופי
קטגוריה:פמיניזם: ספרי עיון
קטגוריה:ספרי הוצאת הקיבוץ המאוחד
Treyarch

Treyarch היא חברה אמריקאית לפיתוח משחקי וידאו, אשר הוקמה ב-1996 על ידי פיטר אייקמן ודוהן קוסלו, ונרכשה על ידי Activision בשנת 2001. מרכז החברה ממוקם בסנטה מוניקה, קליפורניה.

==רקע==
בשנת 2005 התמזגה חברת Gray Matter Interactive לתוך Treyarch. בשנת 2007 הוכרז כי החברה תשתתף בפיתוח משחק המבוסס על ג'יימס בונד, Quantum of Solace, שיצא ב-2008. Treyarch היא משתתפת בולטת בפיתוח סדרת משחקי Call of Duty. בין המשחקים שפתחה ניתן למנות את Call of Duty 2: Big Red One, Call of Duty 3, Call of Duty: World at War ו-Call of Duty: Black Ops.

Call of Duty: Black Ops החזיק בשיא להשקה הגדולה ביותר בהיסטוריה של הבידור, במכירות ב-24 השעות הראשונות ליציאתו. בתוך 5 ימים מכירות המשחק הסתכמו בכ-650 מיליון דולר. כיום, המשחק הבא בסדרה, Call of Duty: Modern Warfare 3 מחזיק בשיא זה.

==משחקים==
{| class="wikitable sortable"
|-
!שם !! פלטפורמות !! תאריך יציאה
|-
|Die by the Sword || Windows|| 1998
|-
|Die by the Sword|Die by the Sword: Limb from Limb || Windows|| 1998
|-
|Triple Play 2000 || Nintendo 64 || 1999
|-
|Draconus: Cult of the Wyrm || דרימקאסט || 2000
|-
|Triple Play 2001 || פלייסטיישן, Windows || 2000
|-
|Tony Hawk's Pro Skater || דרימקאסט || 2000
|-
|Tony Hawk's Pro Skater 2 || דרימקאסט || 2000
|-
|Max Steel: Covert Missions || דרימקאסט || 2000
|-
|Triple Play Baseball || פלייסטיישן, פלייסטיישן 2, Windows || 2001
|-
|Spider-Man || דרימקאסט || 2001
|-
|Tony Hawk's Pro Skater 2X || Xbox || 2001
|-
|NHL 2K2 || דרימקאסט || 2002
|-
|Spider-Man || GameCube, פלייסטיישן 2, Xbox || 2002
|-
|Kelly Slater's Pro Surfer || GameCube, Mac OS X, פלייסטיישן 2, Windows, Xbox || 2002
|-
|Shaun Palmer's Pro Snowboarder 2 || פלייסטיישן 2, Xbox || בוטל
|-
|Minority Report: Everybody Runs || GameCube, פלייסטיישן 2, Xbox || 2002
|-
|NHL 2K3 || GameCube, פלייסטיישן 2, Xbox || 2002
|-
|Spider-Man 2 || GameCube, פלייסטיישן 2, Xbox || 2004
|-
|Ultimate Spider-Man || GameCube, פלייסטיישן 2, Xbox || 2005
|-
|Call of Duty 2: Big Red One' || GameCube, פלייסטיישן 2, Xbox || 2005
|-
|Call of Duty 3 || פלייסטיישן 2, פלייסטיישן 3, Wii, Xbox, Xbox 360 || 2006
|-
|Spider-Man 3 || פלייסטיישן 3, Wii, Xbox 360 || 2007
|-
|Quantum of Solace || פלייסטיישן 3, Wii, Xbox 360 || 2008
|-
|Spider-Man: Web of Shadows || פלייסטיישן 3, Wii, Xbox 360 || 2008
|-
|Call of Duty: World at War || פלייסטיישן 3, Wii, Windows, Xbox 360 || 2008
|-
|Call of Duty: Modern Warfare: Reflex || Wii || 2009
|-
|Call of Duty: Black Ops || פלייסטיישן 3, Wii, Windows, Xbox 360 || 2010
|-
|Call of Duty: Modern Warfare 3 || Wii || 2011
|-
|Call of Duty: Black Ops 2 || פלייסטיישן 3, Xbox 360, Windows, Wii U || 2012
|-
|Call of Duty: Black Ops: Declassified || פלייסטיישן ויטה|| 2012	
|-
|Call of Duty: Black Ops 3
|פלייסטיישן 4, xbox one ,PC, Xbox 360 פלייסטיישן 3
|2015
|- 
|
|
|
|-	
|}

==ראו גם==
* Call of Duty, סדרת המשחקים
* Infinity Ward

==קישורים חיצוניים==
* 

* [http://www.youtube.com/user/Treyarch ערוץ היוטיוב של Treyarch]
* [http://games.ign.com/objects/026/026818.html Treyarch] באתר IGN

==הערות שוליים==

קטגוריה:חברות משחקי וידאו אמריקאיות
Get Together

Get Together (בעברית: להיפגש) הוא סינגל של הזמרת האמריקאית מדונה. השיר יצא לאור ב-6 ביוני 2006 כסינגל השלישי מאלבום האולפן העשירי של מדונה, Confessions on a Dance Floor.

השיר היה מועמד לפרס גראמי עבור שיר הדאנס הטוב ביותר, אך הפסיד לג'סטין טימברלייק עם שירו "SexyBack". השיר זכה לביקורות חיוביות.

==וידאו קליפ==
הקליפ מייצג את סוף המשכיות שני הסינגלים הקודמים "Hung Up" ו-"Sorry" והשיר "Get Together" היה המסכם הקליפ בהשתתפות הופעה חיה של מדונה במועדון קוקו בלונדון ב-15 בנובמבר 2005 במהלך סיור קידום מכירות לאלבום שלה. הווידאו נוהל על ידי לוגן צוות ההפקה שלו. את הנפשות ועיצובים נעשו על ידי האמן נתנאל האו.
האו יצר קשר עם לוגן אולפני המפיק קווין שפירא והזמין גם אנימטור 3D/2D.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|
|10,000
|-
!בריטניה (BPI)
|
|67,163
|-
!שוודיה (GLF)
|זהב
|10,000
|}

== קישורים חיצוניים ==

== הערות שוליים ==

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים על ריקודים
קטגוריה:סינגלים שהגיעו למקום הראשון בספרד
קטגוריה:סינגלים בהוצאת וורנר רקורדס